***ОПИС И СПЕЦИФИКАЦИЈАЈАВНЕ НАБАВКЕ***

Предмет јавне набавке је избор пружаоца услуга социјалне заштите– услуга лични пратилац детета са инвалидитетом односно са сметњама у развоју, са подручја општине Врњачка Бања.

**Услуга лични пратилац детета подразумевала би** да лични пратилац треба да буде доступан детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је дете укључено у васпитно-образовну установу (укључујући и предшколску установу), односно школу, до краја редовног школовања, укључујући завршетак средње школе и ближе је уређена подзаконским актом, Правилником о ближим условима и стандардима пружања услуга социјалне заштите („Сл.гласник РС“, бр.42/2013, 89/18 и 73/19), Законом о социјалној заштити (,,Сл.гласник РС“, бр. 24/11), Одлуком о социјалној заштити општине Врњачка Бања (,,Сл. лист општине Врњачка Бања“, бр. 16/2011 и 21/16) и Закључком Општинског већа, бр. 400-2785/21 од 13.12.2021.године.

Број корисника:19 корисника **–** (уз могућност повећања или смањења броја корисника у време важења уговора) у складу са табелом

|  |  |  |  |  |
| --- | --- | --- | --- | --- |
| Узраст деце | Бр. деце | Број дана | Сати/дневно | Сати по узрасту |
| Основна школа | 8 | 180 | 8 | 11.520 |
| Средња школа | 2 | 185 | 8 | 2.960 |
| ППП-полидневни | 7 | 180 | 5 | 6.300 |
| Вртић | 2 | 200 | 8 | 3.200 |

Пружалац услуге има обавезу да закључи уговоре о раду са ангажованим лицима-личним пратиоцима.

**Активности личног пратиоца детета** планирале би се и реализовале у складу са индивидуалним потребама детета у области кретања, одржавања личне хигијене, храњења, облачења и комуникације са другима, укључујући:

1. помоћ код куће у облачењу, одржавању личне хигијене, при храњењу, припрему књига и опреме за вртић, односно школу;
2. помоћ у заједници, што укључује:

- Помоћ у коришћењу градског превоза,

- Помоћ у кретању,

-Помоћ у игри,

-Подршка и помоћ у комуникацији.

**Минимални структурни стандарди који се односе на кадраве подразумевају да:**

* + - Сви запослени имају дефинисан опис послова;
    - Пружалац услуге има лице непосредно задужено за руковођење услугом;
    - За сваког корисника је задужен запослени који је непосредно одговоран за рад са корисником;
    - Запослени може бити задужен за рад са више корисника.

Непосредну услугу личног пратиоца пружа сарадник - *лични пратилац детета,* при чему сходно важећим прописима пружалац услуге треба да има најмање једног сарадника (социјални радник, психолог, педагог, андрагог, дефектолог и сл.).

Стручни сарадник и сарадник - *лични пратилац детета* морају да имају завршену обуку по акредитованом програму за пружање услуге *лични пратилац* при чему сарадник - *лични пратилац* не може бити члан породичног домаћинства у коме живи корисник, сродник у првој линији, нити брат и сестра, односно брат и сестра по оцу или мајци корисника.

*Лични пратилац детета* би требало да буде ангажован у раду са једним корисником, а у складу са одредбамао радном времену из закона којим су уређени радни односи.

*Лични пратилац детета* може да буде ангажован и за два или више корисника, у оквиру законом прописаног радног времена и у складу са потребама корисника.

**Лични пратилац у школи и вртићу:**

* Присуствује образовно-васпитном, односно васпитно-образовном процесу;
* Није директан учесник у образовном/васпитном процесу;
* Помаже детету да лакше функционише и комуницира са другима (не ради уместо њега);
  + - Не сме да постане препрека детету у комуникацији са другим лицима (препрека инклузији).

**Период пружања услуге:**

Од дана закључења уговора до 31.12.2022. године.

**Напомена:**

Пројекција број укупних сати и броја корисника може бити коригован, у складу са програмом рада образовних инситуција, односно препорукама надлежних органа у вези са поступањем у току трајања епидемије COVID 19, а све у складу са одлуком наручиоца услуге.